钦定古今图书集成/明伦汇编/氏族典/第378卷 > 孔宜
## 钦定古今图书集成/明伦汇编/氏族典/第378卷 > 孔宜

按《宋史孔宜传》：“宜字不疑，兖州曲阜人，孔子四十四
世孙。举进士不第。乾德中，诏以为曲阜主簿，历黄州
军事推官，迁司农寺丞，掌星子镇市征。诏以星子为
县，就命宜知县事。代还，迁太子右赞善大夫，袭封文
宣公。未几，通判密州，迁殿中丞。雍熙三年，王师北伐，
受诏督军粮，涉拒马河溺死。”